Talahačis

Talahačis () – upė Jungtinėse Amerikos Valstijose, Misisipės valstijoje; viena iš Jazu sudarančių upių (Misisipės baseinas). Prasideda Tipos apygardoje, aukštupyje (iki santakos su Jokona ir Koldvoteriu) dar vadinamas Mažuoju Talahačiu. Teka lygumomis į pietus. Ties Grinvudu susilieja su Jalobuša ir sudaro Jazu upę (Misisipės intakas).

Netoli Sardiso Talahačis užtvenktas (1940 m.), sudarytas didelis Sardiso tvenkinys, skirtas reguliuoti potvyniams.

Upės pavadinimas kilęs iš čoktavų kalbos ir reiškia „uolų vanduo“.

 Šaltiniai 

Kategorija:JAV upės
Kategorija:Misisipė